stanford-oval/wikipedia huggingface dataset:
Win Win WAR Thailand สุดยอดนักธุรกิจแบ่งปัน
รูปแบบรายการ > ฤดูกาลที่ 1 และ 2 > รอบ Market Test

ผู้เข้าแข่งขันทั้ง 20 ธุรกิจ จะแบ่งออกเป็นทีมต่าง ๆ (ฤดูกาลที่ 1 แบ่งตามกรรมการที่ปรึกษา จำนวน 5 ทีม ทีมละ 4 ธุรกิจ, ฤดูกาลที่ 2 แบ่งตามหมวดธุรกิจ จำนวน 4 ทีม ทีมละ 5 ธุรกิจ) โดยจะต้องนำเสนอผลิตภัณฑ์ต้นแบบ (Prototype) ที่พัฒนาขึ้นภายใต้การให้คำปรึกษาของกรรมการที่ปรึกษา เพื่อทดลองตลาด โดยมีคณะกรรมการร่วม ซึ่งเป็นนักศึกษาและอาจารย์จากมหาวิทยาลัยต่าง ๆ จำนวน 100 คน มาร่วมทดลองใช้ผลิตภัณฑ์จริง และตอบคำถามจากทั้งคณะกรรมการหลักและคณะกรรมการร่วม จากนั้นจะพิจารณาให้คะแนน โดยแบ่งเป็น 2 ส่วน ดังนี้
คณะกรรมการร่วม คนละ 1 คะแนน รวม 100 คะแนน
คณะกรรมการหลัก คนละ 25 คะแนน แต่กรรมการที่ปรึกษาไม่สามารถให้คะแนนกับผู้เข้าแข่งขันในทีมของตนได้
ฤดูกาลที่ 1 รวมคะแนนสูงสุด 100 คะแนน
ฤดูกาลที่ 2 รวมคะแนนสูงสุด 75 คะแนน
รวมคะแนนจากกรรมการ 2 ส่วน
ฤดูกาลที่ 1 รวมคะแนนสูงสุด 200 คะแนน
ฤดูกาลที่ 2 รวมคะแนนสูงสุด 175 คะแนน
ทีมที่ได้คะแนนรวมมากที่สุดในของแต่ละสัปดาห์ จะผ่านเข้าสู่รอบ Market Launch โดยในรอบนี้จะคัดเลือกให้เหลือจำนวน 5 ธุรกิจ
รูปแบบรายการ > ฤดูกาลที่ 1 และ 2 > รอบ Market Launch

รอบนี้เป็นการแข่งขันรอบชิงชนะเลิศ ผู้เข้าแข่งขัน 5 ธุรกิจสุดท้าย จะต้องเปิดตัวผลิตภัณฑ์สำเร็จรูปของตน ซึ่งผ่านการพัฒนาอย่างครบถ้วนสมบูรณ์แล้ว ให้คณะกรรมการหลัก คณะกรรมการร่วม และผู้ชมได้รับชม โดยคะแนนจะแบ่งออกเป็น 2 ส่วน ส่วนละ 50% ดังนี้
คะแนนจากคณะกรรมการหลัก
คะแนนโหวตจากผู้ชมผ่านเอสเอ็มเอส ซึ่งเปิดรับคะแนนในช่วงระยะเวลา 1 สัปดาห์ก่อนการแข่งขัน
ทีมที่ได้คะแนนรวมมากที่สุดในรอบนี้ จะเป็นผู้ชนะเลิศประจำฤดูกาล
รูปแบบรายการ > ฤดูกาลที่ 3

ในฤดูกาลนี้มีการปรับเปลี่ยนรูปแบบเป็นการแข่งขันทางออนไลน์ โดยใช้ชื่อว่า Win Win WAR Thailand Special Online Edition เนื่องจากจัดขึ้นในช่วงการระบาดทั่วของโควิด-19 ในประเทศไทย และเพื่อให้เข้าถึงกลุ่มอื่น ๆ เช่น กลุ่มคนรุ่นใหม่ และกลุ่มเป้าหมายในวงกว้าง โดยมีการคัดเลือกผู้เข้าแข่งขันให้เหลือจำนวน 40 ธุรกิจ ที่จะได้นำเสนอแนวคิด รูปแบบ และกลยุทธ์แผนธุรกิจ และตอบคำถามจากคณะกรรมการ เพื่อคัดเลือกเหลือจำนวน 12 ธุรกิจ จากนั้นจะนำเสนอทั้ง 12 ธุรกิจลงบนสื่อสังคมช่องทางต่าง ๆ และเปิดให้ผู้ชมโหวตผ่านช่องทางเฟซบุ๊กของรายการ โดยคะแนนโหวตจากผู้ชมจะเป็น 60% และนำมารวมกับคะแนนจากคณะกรรมการในรอบชิงชนะเลิศอีก 40% ทีมที่ได้คะแนนรวมมากที่สุดจะเป็นผู้ชนะเลิศ โดยมีการเผยแพร่การแข่งขันรอบชิงชนะเลิศและประกาศผลเมื่อวันที่ 30 มิถุนายน พ.ศ. 2564
รูปแบบรายการ > ฤดูกาลที่ 4 – ปัจจุบัน

ตั้งแต่ฤดูกาลที่ 4 ได้ปรับรูปแบบรายการใหม่ทั้งหมด โดยแบ่งเป็น 2 รอบ ดังนี้
รูปแบบรายการ > ฤดูกาลที่ 4 – ปัจจุบัน > รอบคัดเลือก

ผู้เข้าแข่งขันที่ผ่านการคัดเลือกจำนวน 45 ธุรกิจ (ตั้งแต่ฤดูกาลที่ 5 ลดเหลือจำนวน 36 ธุรกิจ) จะได้รับคะแนนตั้งต้น 2,000,000 คะแนน ตามจำนวนมูลค่าเงินรางวัลสำหรับผู้ชนะเลิศ มีเวลา 3 นาที ในการนำเสนอแผนธุรกิจ หลังจากนำเสนอจบแล้ว จะจับเวลา 10 วินาทีให้คณะกรรมการร่วมพิจารณากดลดคะแนน คนละ 5,000 คะแนน หากเห็นว่าธุรกิจดังกล่าวไม่น่าสนใจ รวมคะแนนที่สามารถถูกลดลงจากคณะกรรมการร่วมได้มากที่สุด 500,000 คะแนน จากนั้น คณะกรรมการหลักทั้ง 3 คน จะถามคำถาม ผู้เข้าแข่งขันมีเวลาตอบคำถามละ 1 นาที (ตั้งแต่ฤดูกาลที่ 5 เพิ่มเวลาเป็นคำถามละ 1 นาที 30 วินาที) หลังจากนั้นคณะกรรมการหลักทั้ง 3 คน จะพิจารณาให้คะแนนในคำถามนั้น ๆ โดยพิจารณาจากคำตอบ ดังนี้
หากคำตอบน่าพอใจ จะกดปุ่มไฟสีเขียว ธุรกิจนั้นจะไม่ถูกลดคะแนนลง
หากคำตอบพอใช้ จะกดปุ่มไฟสีเหลือง ธุรกิจนั้นจะถูกลดคะแนน 100,000 คะแนน/คน/คำถาม
หากคำตอบไม่น่าพอใจ จะกดปุ่มไฟสีแดง ธุรกิจนั้นจะถูกลดคะแนน 200,000 คะแนน/คน/คำถาม
ในรอบนี้แบ่งการแข่งขันออกเป็น 9 สัปดาห์ สัปดาห์ละ 4 ธุรกิจ และทีมที่รักษาคะแนนได้สูงที่สุดจำนวน 5 ธุรกิจ จะผ่านเข้ารอบชิงชนะเลิศ
รูปแบบรายการ > ฤดูกาลที่ 4 – ปัจจุบัน > รอบชิงชนะเลิศ

ในรอบนี้ ผู้เข้าแข่งขันที่ผ่านเข้ารอบจะต้องตอบคำถามจากคณะกรรมการ คำถามละ 2 นาที โดยคะแนนที่สะสมก่อนหน้าจะไม่นำมาคำนวณในรอบนี้ จากนั้นคณะกรรมการจะตัดสินผู้ชนะเลิศ โดยรูปแบบการตอบคำถามในแต่ละฤดูกาล เป็นดังนี้
ฤดูกาลที่ 4 ผู้เข้าแข่งขันที่รักษาคะแนนได้สูงที่สุดจำนวน 5 ธุรกิจ รวมถึงธุรกิจที่ผ่านการเลือกจากคณะกรรมการอีกคนละ 1 ธุรกิจ รวมเป็น 8 ธุรกิจ จะต้องตอบคำถามจากคณะกรรมการทั้ง 3 คน คนละ 1 ข้อ รวมถึงคำถามเรื่องวัตถุประสงค์ในการใช้เงินรางวัล 2,000,000 บาทหากได้รับ
ฤดูกาลที่ 5 ผู้เข้าแข่งขันที่รักษาคะแนนได้สูงที่สุดจำนวน 5 ธุรกิจ จะต้องตอบคำถาม 2 คำถาม โดยคำถามที่ 1 จะเป็นคำถามที่ผู้เข้าแข่งขันสุ่มเลือกมาจาก 10 คำถาม และคำถามที่ 2 จะเป็นคำถามจากคณะกรรมการ
พิธีกรและกรรมการ

| พิธีกร | ฤดูกาล> 1 | ฤดูกาล> 2 | ฤดูกาล> 3 | ฤดูกาล> 4 | ฤดูกาล> 5 | ฤดูกาล> 6 |
| --- | --- | --- | --- | --- | --- | --- |
| วิลลี่ แมคอินทอช | ✔ | ✔ |  |  |  |  |
| ไดอาน่า จงจินตนาการ |  |  | ✔ | ✔ | ✔ | ✔ |
กรรมการ: ฤดูกาล
| กรรมการ | 1 | 2 | 3 | 4 | 5 | 6 |
ต้องใจ ธนะชานันท์: ✔
เจรมัย พิทักษ์วงศ์: ✔
| สุชัชวีร์ สุวรรณสวัสดิ์ | ✔ |  |  |  |  |  |
| ภาวุธ พงษ์วิทยภานุ | ✔ |  |  |  |  |  |
| กฤษติกา คงสมพงษ์ | ✔ | ✔ | ✔ |  |  |  |
| กุลพงษ์ บุนนาค |  | ✔ | ✔ |  |  |  |
| หม่อมหลวงดิศปนัดดา ดิศกุล |  |  |  | ✔ | ✔ | ✔ |
ภาพรวมแต่ละฤดูกาล

| ฤดูกาล | ตอนแรก | รอบชิงชนะเลิศ | จำนวนตอน | ธุรกิจในรอบชิงชนะเลิศ> ผู้ชนะเลิศ | ธุรกิจในรอบชิงชนะเลิศ> รางวัลพิเศษ | ธุรกิจในรอบชิงชนะเลิศ> ธุรกิจอื่น ๆ |
| --- | --- | --- | --- | --- | --- | --- |
| ฤดูกาลที่ 1 | 29 กันยายน พ.ศ. 2561 | 15 ธันวาคม พ.ศ. 2561 | 12 | W1 – Able innovation |  The Creative Innovation Award W4 – แสนดี Application  |  W2 – Art for cancer  W3 – Terra capsule  W5 – Banana land  |
| ฤดูกาลที่ 2 | 19 มกราคม พ.ศ. 2563 | 5 เมษายน พ.ศ. 2563 | 12 | W2 – Buddy Home Care |  โมเดลธุรกิจเศรษฐกิจพอเพียงรุ่นใหม่ W4 – เครื่องทำน้ำดิบจากอากาศ  |  W1 – Aidery  W3 – วิสาหกิจพรมเช็ดเท้าจากสุรินทร์ RAG ARTS  W5 – The Nose Thailand  |
| ฤดูกาลที่ 3  (Special Online Edition) | 6 กุมภาพันธ์ พ.ศ. 2564 | 30 มิถุนายน พ.ศ. 2564 | 3 | W009 – แนวร่วมปฏิวัติขยะสุพรรณบุรี |  The Creative Innovation Award W005 – Hmong Cyber  Popular Vote W011 – The Man That Rescues Dogs  |  W001 – KORKOK  W002 – STRESS OUT Cafe  W003 – ULTRA  W004 – Bangkok Rooftop Farming  W006 – แม่คงคาวาเล่ย์ การท่องเที่ยวชุมชน  W007 – Local Alike  W008 – Me Meal  W010 – GREEN GUARD  W012 – Novy Drone  |
| ฤดูกาลที่ 4 | 13 สิงหาคม พ.ศ. 2565 | 22 ตุลาคม พ.ศ. 2565 | 11 | Defire | — |  Vulcan  แบ่ง-ปัน-ให้  Eden agritech  AVAUTIS  MORE MEAT  Thaihand Massage  iQuan  |
| ฤดูกาลที่ 5 | 30 กรกฎาคม พ.ศ. 2566 | 1 ตุลาคม พ.ศ. 2566 | 10 | SATI App | — |  สยามโนวาส  MUTHA ขาเทียม  AGNOS  Exofood Thailand  |
| ฤดูกาลที่ 6 | 28 กรกฎาคม พ.ศ. 2567 | 29 กันยายน พ.ศ. 2567 | 10 | JAIKLA | — |  Hill Koff  Germ Guard  RECYCOEX  LOCO Pack  |
Win Win WAR Thailand OTOP Junior

| Win Win WAR Thailand OTOP Junior สุดยอดนักธุรกิจแบ่งปันรุ่นเยาว์ |
| --- | --- |
ประเภท: เรียลลิตีโชว์นำเสนอธุรกิจสำหรับเด็ก
สร้างโดย: ซี อาเซียน
พัฒนาโดย: กรมการพัฒนาชุมชน กระทรวงมหาดไทย
พิธีกร: วิลลี่ แมคอินทอช เกียรติศักดิ์ อุดมนาค
กรรมการ: ต้องใจ ธนะชานันท์ เจรมัย พิทักษ์วงศ์ กฤษติกา คงสมพงษ์
บรรยายโดย: ณัฐพงษ์ สมรรคเสวี
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 3
จำนวนตอน: 20
การผลิต
ผู้อำนวยการผลิต: กิติกร เพ็ญโรจน์
สถานที่ถ่ายทำ: TVT Green Park Studio เติมสุขสตูดิโอ SRP5 Studio
กล้อง: หลายกล้อง
ความยาวตอน: 60 นาที
บริษัทผู้ผลิต: เฮลิโคเนีย เอช กรุ๊ป
ออกอากาศ
เครือข่าย: อมรินทร์ทีวี
ออกอากาศ: 20 พฤศจิกายน 2565 (2565-11-20) – ปัจจุบัน
การแสดงที่เกี่ยวข้อง
Win Win WAR Thailand สุดยอดนักธุรกิจแบ่งปัน
Win Win WAR Thailand OTOP Junior สุดยอดนักธุรกิจแบ่งปันรุ่นเยาว์ เป็นรายการโทรทัศน์ไทยประเภทเรียลลิตีโชว์การแข่งขันนำเสนอธุรกิจเพื่อสังคมสำหรับเด็ก จัดขึ้นโดยความร่วมมือระหว่างศูนย์ ซี อาเซียน และกรมการพัฒนาชุมชน กระทรวงมหาดไทย โดยเป็นภาคแยกของรายการ Win Win WAR Thailand สุดยอดนักธุรกิจแบ่งปัน รวมถึงต่อยอดความสำเร็จจากโครงการ OTOP Junior ที่กรมการพัฒนาชุมชนและไทยเบฟเวอเรจร่วมกันจัดอยู่แล้วแต่เดิม ผลิตโดย บริษัท เฮลิโคเนีย เอช กรุ๊ป จำกัด เริ่มออกอากาศครั้งแรกเมื่อวันที่ 20 พฤศจิกายน พ.ศ. 2565 ทางช่องอมรินทร์ทีวี โดยออกอากาศมาแล้วทั้งหมด 3 ฤดูกาล
Win Win WAR Thailand OTOP Junior > รูปแบบรายการ

การแข่งขันแบ่งเป็น 2 รอบ ดังนี้
รอบทดสอบความมุ่งมั่น – ผู้เข้าแข่งขันที่ผ่านการคัดเลือกจำนวน 45 ธุรกิจ มีเวลา 3 นาที ในการนำเสนอแผนธุรกิจ สินค้า หรือบริการ ที่เกิดจากการใช้ความรู้ในห้องเรียนผสมกับภูมิปัญญาและวัสดุท้องถิ่น และเอื้อประโยชน์ให้กับสังคม หลังจากนำเสนอจบแล้ว คณะกรรมการทั้ง 3 คน จะถามคำถาม ผู้เข้าแข่งขันมีเวลาตอบคำถามละ 1 นาที หลังจากตอบคำถามครบทุกคำถามแล้ว คณะกรรมการจะพิจารณาให้คะแนนเป็นหัวใจจำนวน 10–20–30–40–50 ดวง/คน รวมจำนวนหัวใจที่แต่ละธุรกิจจะได้รับมากที่สุดคือ 150 ดวง โดยแบ่งการแข่งขันออกเป็น 9 สัปดาห์ สัปดาห์ละ 5 ธุรกิจ และทีมที่ได้รับหัวใจจำนวนมากที่สุดอย่างน้อย 10 ธุรกิจ จะผ่านเข้ารอบชิงชนะเลิศ
รอบชิงชนะเลิศ – ผู้เข้าแข่งขันที่ผ่านเข้ารอบจะต้องตอบคำถามที่รายการกำหนดจำนวน 3 หมวด จำนวน 14 ข้อ แบ่งเป็นหมวดที่ 1 จำนวน 5 ข้อ, หมวดที่ 2 จำนวน 5 ข้อ และหมวดที่ 3 จำนวน 4 ข้อ หลังจากพิธีกรอ่านคำถามจบแล้ว ทีมที่ได้คำตอบสามารถกดปุ่มได้ทันที หลังจากกดปุ่มแล้วจะมีเวลา 5 วินาทีในการตอบคำถาม หากตอบผิดจะหมดสิทธิ์ตอบคำถามข้อนั้น ๆ แต่ทีมอื่นยังสามารถตอบได้ แต่หากตอบผิดครบ 3 ครั้ง ทุกทีมจะหมดสิทธิ์ตอบและไม่ได้รับคะแนนในข้อนั้น ๆ แต่หากตอบถูก จะได้รับหัวใจที่มีจำนวนแตกต่างกันในแต่ละหมวด คือ หมวดที่ 1 จำนวน 20 ดวง, หมวดที่ 2 จำนวน 30 ดวง และหมวดที่ 3 จำนวน 50 ดวง เมื่อสิ้นสุดการแข่งขันในรอบนี้แล้ว ทีมที่มีจำนวนหัวใจจากรอบนี้ รวมกับจำนวนหัวใจที่มีอยู่เดิมจากรอบก่อนหน้ามากที่สุด จะเป็นผู้ชนะในฤดูกาลนั้น ๆ ได้รับทุนการศึกษามูลค่า 200,000 บาท และได้เดินทางไปทัศนศึกษาเกี่ยวกับนวัตกรรมเพื่อสังคมทั้งในและต่างประเทศ
Win Win WAR Thailand OTOP Junior > พิธีกรและกรรมการ

| พิธีกร | ฤดูกาล> 1 | ฤดูกาล> 2 | ฤดูกาล> 3 |
| --- | --- | --- | --- |
วิลลี่ แมคอินทอช: ✔
เกียรติศักดิ์ อุดมนาค: ✔
กรรมการ: ฤดูกาล
| กรรมการ | 1 | 2 | 3 |
ต้องใจ ธนะชานันท์: ✔
เจรมัย พิทักษ์วงศ์: ✔
กฤษติกา คงสมพงษ์: ✔
Win Win WAR Thailand OTOP Junior > ภาพรวมแต่ละฤดูกาล

| ฤดูกาล | ตอนแรก | รอบชิงชนะเลิศ | จำนวนตอน | ธุรกิจในรอบชิงชนะเลิศ> จำนวนธุรกิจ | ธุรกิจในรอบชิงชนะเลิศ> ผู้ชนะเลิศ | ธุรกิจในรอบชิงชนะเลิศ> ธุรกิจอื่น ๆ |
| --- | --- | --- | --- | --- | --- | --- |
| 1 | 20 พฤศจิกายน พ.ศ. 2565 | 22 มกราคม พ.ศ. 2566 | 10 | 11 | เกลือเมืองบ่อ |  หอมฉุยกะปิผงท่าฉาง  ไกไกสาหร่ายสายใยชาติพันธุ์  Kid's Proud ใช้เมื่อไหร่ก็ภูมิใจ  ออนซอนเด้ กล้วยทอดพาเพลิน  D craft by sot ผ้าเด็กหูหนวก  ทองม้วนจูเนียร์  ผ้ากะเหรี่ยงปักเม็ดเดือยเลอค่าสวยสง่าพารวย  ฮักนักฮักหนาน้ำยาฮักขนาดเจ้า  คักอีหลี Gorgeous Shampoo  ดุกยิ้มอิ่มอร่อย  |
| 2 | 8 ตุลาคม พ.ศ. 2566 | 10 ธันวาคม พ.ศ. 2566 | 10 | 13 | สานรัก สานใจ |  วัยใสหัวใจลำแขก  คนเอาถ่าน  เด็กสร้างการดี คุกกี้พาเพลิน  อวบอิ่ม  สานใจรัก นลอ.  Master เห็ด  อีหล่าน้อย  PPS Milk More  Kid's Proud  ปลากระบอกน้อยคอยรัก  ลองชิมเล  ข้าวเกรียบโบราณอีสานบ้านเฮา  |
| 3 | 6 ตุลาคม พ.ศ. 2567 | 15 ธันวาคม พ.ศ. 2567 | 10 | 10 | รอประกาศ |     |
รางวัล

| ปี | รางวัล | สาขา | รายการ/ฤดูกาล | ผล | อ้างอิง |
| --- | --- | --- | --- | --- | --- |
| พ.ศ. 2562 | รางวัลโทรทัศน์ทองคำ ครั้งที่ 33 | รายการเกมโชว์ดีเด่น | Win Win WAR Thailand ฤดูกาลที่ 1 | ได้รับรางวัล |  |
| พ.ศ. 2564 | รางวัลทีวีสีขาว ครั้งที่ 2 | รายการส่งเสริมการศึกษาหรือเทคโนโลยีดีเด่น | Win Win WAR Thailand ฤดูกาลที่ 2 | ได้รับรางวัล |  |
| พ.ศ. 2566 | รางวัลโทรทัศน์ทองคำ ครั้งที่ 37 | รายการส่งเสริมเยาวชนดีเด่น | Win Win WAR Thailand OTOP Junior ฤดูกาลที่ 1 | ได้รับรางวัล |  |
แหล่งข้อมูลอื่น

เว็บไซต์ทางการ
Win Win WAR Thailand ที่เฟซบุ๊ก
Win Win WAR Thailand ที่ยูทูบ
Win Win WAR Thailand ที่อินสตาแกรม
Win Win WAR Thailand ที่เอกซ์ (ทวิตเตอร์)
ฮวงจุ้ย (ศาสตร์)

อาคารที่อยู่อาศัยฮ่องกงที่สร้างตามหลักเฟิงฉุ่ย หรือ ฮวงจุ้ย
ฮวงจุ้ย (อังกฤษ: Feng Shui; จีนตัวย่อ: 风水; จีนตัวเต็ม: 風水; พินอิน: fēngshuǐ เฟิงสุ่ย; /fɤŋ ʂueɪ/) หมายถึง สภาวะแวดล้อม หรือการอยู่อาศัยให้สอดคล้องกับสภาพแวดล้อม ในคติของชาวจีน มีลักษณะใกล้เคียงสถาปัตยกรรมศาสตร์ คำว่า ฮวงจุ้ย มาจากคำว่า ลม (ฮวง) และ น้ำ (จุ้ย) ออกเสียงตามสำเนียง จีนแต้จิ๋ว
ฮวงจุ้ย นี้อาศัยหลักการของการไหลเวียนของพลังงานบนผืนโลก (ชี่) โดยเปรียบให้เข้าใจได้ง่ายโดยการเปรียบเทียบกับธรรมชาติของไหลที่เรารู้จักกันดี ได้แก่ธรรมชาติของลมและธรรมชาติของน้ำ ซึ่งนักพยากรณ์ฮวงจุ้ยที่ดีต้องอ่านพลังงานของชี่ และ แหล่งที่มาของชี่ให้ออก เพื่อเสริมการนำเข้า / ทำลายการปิดกั้น ให้ชี่ที่ดีสามารถเข้าได้ และ ถ่ายเทชี่ที่เสีย / ปิดกั้นไม่ให้ชี่ที่เสียสามารถเข้าสู่สถานที่ที่เราอยู่ได้
ศาสตร์นี้มาจากประเทศจีน ดังนั้น ผู้ที่ศึกษาและอาจารย์มักจะมีเครื่องรางที่มาจากจีนมาใช้ในการแก้ ความเป็นจริงแล้ว การสร้างสภาพแวดล้อมตามหลักฮวงจุ้ยนั้น ไม่เหมือนกันเลยในแต่ละเขตของโลก สภาพภูมิอากาศคนละอย่าง ในเรื่องของพิธีกรรมจีนจึงมีบทบาทกับฮวงจุ้ย กับทุกประเทศซึ่งเป็นเรื่องที่ต้องพิจารณากัน
ในเมืองไทย บ้านเรือนไทยสมัยก่อนจัดว่าถูกหลักของการจัดฮวงจุ้ยที่ถูกต้องในสภาพอากาศนี้ สำหรับในปัจจุบันบ้านเรือนไทยอาจจะไม่เหมาะ เนื่องจากราคาสูง ดังนั้นสถาปนิกที่มีต้องปรับเปลี่ยนสถาปัตยกรรม
การจัดตามหลักฮวงจุ้ยนั้นมีการจัดเพื่อการณ์หลายอย่างตามการใช้งานที่เจ้าของอย่างให้เป็น ดังนั้นพื้นที่ (space) กับอารมณ์ (mood) มีส่วนสำคัญกับงานฮวงจุ้ย อารมณ์ของคน มีส่วนกับโชคชะตา วันเดือนปีเกิด และดวงดาวรวมถึง หลักเชิง จิตวิทยา
สโมสรฟุตบอลบีจี ปทุม ยูไนเต็ด

สโมสรฟุตบอลบีจี ปทุม ยูไนเต็ด เป็นสโมสรฟุตบอลอาชีพในประเทศไทย ตั้งอยู่ที่จังหวัดปทุมธานี และบริหารโดยบริษัท บริษัท บีจี สปอร์ตส์ จำกัด โดยเป็นบริษัทในเครือบางกอกกล๊าสกรุ๊ป ปัจจุบันเล่นในไทยลีก
ประวัติสโมสร > ก่อตั้งทีม และยุคฟุตบอลถ้วย

สโมสรบางกอกกล๊าสเริ่มต้นในช่วงก่อตั้งโรงงานบางกอกกล๊าส ในปี พ.ศ. 2522 โดยเป็นการรวมตัวกันเพื่อแข่งขันเป็นการภายในของพนักงาน และต่อมาจึงได้ส่งทีมเข้าร่วมการแข่งขันภายนอก ในช่วงปี พ.ศ. 2532 ซึ่งเป็นการแข่งขันกันในกลุ่มโรงงานอุตสาหกรรม ในเขตจังหวัดปทุมธานี จนเริ่มเป็นที่รู้จักของบุคคลทั่วไป
ปี พ.ศ. 2542 พนักงานและกลุ่มผู้บริหารได้รวมตัวกันจัดตั้งชมรมฟุตบอลอย่างเป็นรูปธรรมขึ้นมา และเมื่อชมรมมีความพร้อมในด้านต่างๆ ทั้งด้านอุปกรณ์ และสนาม จึงมีการก่อตั้งสโมสรฟุตบอลบางกอกกล๊าสขึ้นในเดือนเมษายน พ.ศ. 2549 และเปิดคัดนักกีฬาในเดือนต่อมา โดยได้เข้าเป็นสมาชิกของ สมาคมฟุตบอลแห่งประเทศไทย ในปีดังกล่าว
การแข่งขันอย่างเป็นทางการครั้งแรกของสโมสรคือการเข้าร่วมแข่งขัน ฟุตบอลชิงถ้วยพระราชทานประเภท ง. ประจำปี 2550/51  ซึ่งสโมสรประสบความสำเร็จเมื่อได้ตำแหน่งรองแชมป์ โดยในนัดชิงชนะเลิศแพ้สโมสรฟุตบอลเทศบาลเมืองคูคตไป 1-0 และได้สิทธิเลื่อนชั้นไปเล่นในฟุตบอลถ้วยพระราชทาน ค.ในปีต่อมา
ปี พ.ศ. 2551 สโมสรได้จัดตั้งบริษัท บีจีเอฟซี สปอร์ต จำกัด เพื่อดำเนินการบริหารสโมสรและให้เป็นไปตามแนวทางที่เอเอฟซีกำหนด และลงแข่งขันใน ฟุตบอลชิงถ้วยพระราชทานประเภท ค. ประจำปี 2551/52 สามารถผ่านเข้าไปถึงรอบชิงชนะเลิศ โดยในรอบชิงชนะเลิศแพ้สโมสรฟุตบอลเจดับบลิว กรุ๊ป ไป 1-2 คว้าสิทธิเลื่อนชั้นไปเล่นในถ้วย ข.นอกจากนี้ทีมบางกอกกล๊าส ยังมีทีมฟุตซอลของตัวเอง ซึ่งลงแข่งในฟุตซอลไทยแลนด์ลีกอีกด้วย
ประวัติสโมสร > เทคโอเวอร์ “ธนาคารกรุงไทย” และปีแรกในลีกสูงสุด

บทความหลัก: สโมสรฟุตบอลธนาคารกรุงไทย
ในเดือนมกราคม พ.ศ. 2552 สโมสรฟุตบอลธนาคารกรุงไทยได้ประกาศยุบทีม เนื่องจากไม่สามารถปฏิบัติตามเงื่อนไขที่สมาพันธ์ฟุตบอลเอเชียหรือเอเอฟซีกำหนดในการจดทะเบียนเป็นนิติบุคคล ตามรายงานระบุว่า สโมสรฟุตบอลบางกอกกล๊าสจากฟุตบอลชิงถ้วยพระราชทานประเภท ข. ได้เข้าเทคโอเวอร์สโมสรฟุตบอลธนาคารกรุงไทยและลงทำการแข่งขันในไทยพรีเมียร์ลีกแทนที่ พวกเขาต้องใช้สนามชั่วคราวโดยเช่าสนามเฉลิมพระเกียรติคลอง 6 ระหว่างปรับปรุงสนามลีโอสเตเดียม ในปีแรกของการลงแข่งขันในไทยพรีเมียร์ลีก สโมสรฟุตบอลบางกอกกล๊าสทำผลงานได้ยอดเยี่ยมด้วยการจบอันดับสองในไทยพรีเมียร์ลีก ฤดูกาล 2552 ส่วนทีมฟุตบอลที่พนักงานและกลุ่มผู้บริหารได้รวมตัวกันจัดตั้งขึ้นในปี พ.ศ. 2542 ยังคงดำเนินการส่งเข้าร่วมการแข่งขันในนามสโมสรฟุตบอลรังสิต
ประวัติสโมสร > การเจริญเติบโตของสโมสร

ในปี พ.ศ. 2553 สโมสรฟุตบอลบางกอกกล๊าสได้รับความนิยมอย่างสูง และสนามลีโอสเตเดียมก็ได้รับการปรับปรุงจนแล้วเสร็จหลังจากการปรับปรุงครั้งใหญ่ซึ่งใช้เวลาปรับปรุงเกือบ 1 ปี ในเดือนมกราคม สโมสรฟุตบอลบางกอกกล๊าส ได้ส่งทีมเข้าแข่งขันในฟุตบอล ควีนส์ คัพ  ประสบความสำเร็จสามารถคว้าแชมป์มาได้สำเร็จด้วยการชนะอินทรีเพื่อนตำรวจ 4-1 และในปีเดียวกันนั้นเอง ได้ส่งทีมเข้าแข่งขันในศึกสิงคโปร์คัพในปีที่สองทำผลงานได้อย่างยอดเยี่ยม คว้าแชมป์สิงค์โปร์คัพ 2010 ไปอีกรายการ
ปี พ.ศ. 2557 สโมสรบางกอกกล๊าส ได้แชมป์แรกในประวัติศาสตร์สโมสร คือ ไทยคม เอฟเอคัพ 2557 ชนะชลบุรี 1-0 โดยที่รอบผ่านมา ชนะเชียงราย ยูไนเต็ด, เมืองทอง ยูไนเต็ด, บุรีรัมย์ ยูไนเต็ด, ราชนาวี
ปี พ.ศ. 2558 สโมสรบางกอกกล๊าส ได้เข้าร่วมการแข่งขันระดับทวีปเอเชียเป็นครั้งแรก (AFC) ต่อมาปี พ.ศ. 2559 ได้ก่อตั้งศูนย์ฝึกฟุตบอล ยามาโอกะ ฮานาซากะ อะคาเดมี่ (YHA) และในปี พ.ศ. 2561 สโมสรบางกอกกล๊าสเปลี่ยนสัญลักษณ์สโมสรใหม่ และปรับปรุงสนามลีโอ สเตเดี้ยมมาใช้หญ้าจริง
ในการแข่งขันนัดสุดท้ายของไทยลีก ฤดูกาล 2561 ซึ่งทางสมาคมฯ ประกาศว่าจะมีทีมตกชั้น 5 ทีม บางกอกกล๊าสพ่ายแพ้ต่อนครราชสีมา มาสด้า เอฟซี ในขณะที่ทีมลุ้นหนีตกชั้นอีกสองทีม ได้แก่ สุโขทัย เอฟซี และชัยนาท ฮอร์นบิล ต่างคว้าชัยชนะได้ ทำให้ชัยนาทและบางกอกกล๊าสมีคะแนนเท่ากันที่ 42 คะแนน แต่ชัยนาทมีสถิติการพบกันที่ดีกว่า ทำให้บางกอกกล๊าสกลายเป็นทีมสุดท้ายที่ต้องตกชั้น โดยได้อันดับที่ 14 ทำให้ต้องตกชั้นลงไปเตะใน ไทยลีก 2 ในฤดูกาล 2562 เป็นครั้งแรกของสโมสรในรอบ 10 ปี นับตั้งแต่ซื้อกิจการสโมสรธนาคารกรุงไทยเมื่อปี 2552
สัญลักษณ์สโมสร

ฤดูกาล 2549-2560
ฤดูกาล 2562-ปัจจุบัน
สนามแข่งขัน

บทความหลัก: บีจีสเตเดียม
บีจีสเตเดียม เป็นสนามฟุตบอลหญ้าจริง ที่สร้างขึ้นภายใน บริษัท บางกอกกล๊าส จำกัด (มหาชน) ตำบลบึงยี่โถ อำเภอธัญบุรี จังหวัดปทุมธานี ขนาด 68 x 105 เมตร สำหรับใช้ในการแข่งขันฟุตบอลเกมเหย้าของสโมสรฟุตบอลบีจี ปทุม ยูไนเต็ด สโมสรฟุตบอลในไทยลีก มีความจุทั้งหมด 15,114 ที่นั่ง พร้อมเก้าอี้สนามกีฬามาตรฐานที่ได้รับการรับรองมาตรฐานจากสหพันธ์ฟุตบอลนานาชาติ (FIFA) และจากสหพันธ์ฟุตบอลแห่งเอเชีย (AFC) ในระดับ A Class
จากเดิมชื่อสนาม ลีโอ สเตเดี้ยม และได้เปลี่ยนเป็น บีจีสเตเดียม โดยได้รับการอนุมัติจากสมาคมกีฬาฟุตบอลแห่งประเทศไทยฯ และ บริษัท ไทยลีก จำกัด ในฐานะฝ่ายจัดการแข่งขันฟุตบอลภายในประเทศ ตั้งแต่วันที่ 1 มกราคม 2565
สนามแห่งนี้เปิดใช้เมื่อปี พ.ศ. 2552 โดยใช้หญ้าจริงในการแข่งขัน และได้ทำการเปลี่ยนใช้หญ้าเทียมทั้งหมด จนกระทั่งในปี พ.ศ. 2561 นั้นได้เปลี่ยนกลับมาเป็นหญ้าจริงแทน
โดยนอกจากจะเป็นรังเหย้าของสโมสรฟุตบอลบีจี ปทุม ยูไนเต็ด แล้ว ยังเคยใช้จัดการแข่งขันระดับนานาชาติของทีมชาติไทย รวมถึงฟุตบอลถ้วยรายการสำคัญของเมืองไทย ก่อนจะเปลี่ยนชื่อเป็นสนาม บีจีสเตเดียม ในปัจจุบัน
| ที่ตั้ง | ที่ตั้ง | สนาม | ความจุ | ปี |
| --- | --- | --- | --- | --- |
| 14°00′02″N 100°40′45″E﻿ / ﻿14.000649°N 100.679028°E﻿ / 14.000649; 100.679028 | จังหวัดปทุมธานี | บีจี สเตเดียม | 15,114 | 2010–ปัจจุบัน |
ชุดแข่งขัน

เหย้า
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|               2016  |               2017  |               2019  |               2020–21  |               2021–22  |               2023–24  |               2024/25  |
เยือน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|               2016  |               2017  |               2019  |               2020–21  |               2021–22  |               2023–24  |               2024/25  |
ชุดแข่งที่สาม
| --- | --- |
              2021–22 :               2023–24
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดเยาวชน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
บุคลากร > ทีมงานบริหาร

| ตำแหน่ง | ชื่อ |
| --- | --- |
ประธานสโมสร กิตติมศักดิ์: สุรศักดิ์ เดชะรินทร์
ประธานสโมสร: ปวิณ ภิรมย์ภักดี
ประธานเจ้าหน้าที่บริหาร: ปิยศักดิ์ ภูมิจิตร
ที่ปรึกษา: อัมรัตน์ ภูววีรานินทร์   กิตติศักดิ์ จิรภาสุขสกุล
ผู้อำนวยการสำนักการเงิน: เพลินพิศ เทียนสว่าง
ผู้อำนวยการฟุตบอล: สุรชัย จตุรภัทรพงษ์
ผู้อำนวยการสำนักบริหารและการสื่อสาร / เลขาธิการสโมสร: ธนากร ปันทวังกูร
ผู้อำนวยการฝ่ายปฏิบัติการระหว่างประเทศ: ฟิลลิป ตัน
ผู้จัดการทั่วไป: สมัย สียาโง
ผู้จัดการฝ่ายการเงินและบัญชี: วิรชาดา แสงชาติ
ผู้จัดการฝ่ายกฎหมาย: วสันต์ ศานติวิวัฒน์กุล
บุคลากร > ทีมงานฝึกสอนและเจ้าหน้าที่

| ตำแหน่ง | ชื่อ |
| --- | --- |
หัวหน้าผู้ฝีกสอน: แอนโธนี ฮัดสัน
ผู้ช่วยผู้ฝึกสอน: เคน วินเทอร์สกิลล์   ศุภชัย คมศิลป์   อำนาจ แก้วเขียว   พีรพงศ์ พิชิตโชติรัตน์
ผู้ฝึกสอนผู้รักษาประตู: มาร์ควินญอส โดมิงเกส   กิตติศักดิ์ ระวังป่า
นักกายภาพบำบัด: ยงศักดิ์ เลิศดำรงเกียรติ   ศรัญญู เขียวเล็ก   ชโลทร ชัยศิริ
แพทย์ประจำทีม: ภคภณ อิสรไกรศิล
ผู้ฝีกสอนฟิตเนส: เนรี คัลเดแอร์ จูเนียร์   อรรถพล บุญสรรค์   ภูดิษ ภคปภาบุญณกุล
ล่ามแปลภาษา: หัสดิน สุขโกกี
นักโภชนาการ: ธเนษฐ์พงษ์ สุขวงศ์
เจ้าหน้าที่ทีม: วินิซิอุส ซานโตส คอสตา   ธวัชชัย ขำคล้อย   สาโรจน์ เจริญสุข   พรชัย พลกูร
หมอนวดประจำทีม: อนุพัฒน์ ไกรสังข์   สันติสุข สกุลดี   กนกศักดิ์ ทองชู
นักวิเคราะห์: กิตติพัฒน์ เสี้ยวอินทร์   คเณศ ธนสุนทรสูตร
รายชื่อหัวหน้าผู้ฝึกสอน

| ชื่อ | สัญชาติ | ระยะเวลา | เกียรติยศ |
| --- | --- | --- | --- |
| อ.ไนยะ บุญประสิทธิ์ |  | เม.ย. 2549 – ต.ค. 2551 | รองชนะเลิศ ถ้วยพระราชทานประเภท ง |
| Mr.Hans Rudolf Franz Emser |  | มี.ค. – มิ.ย. 2552 |  |
| สุรชัย จตุรภัทรพงศ์ |  | มิ.ย. 2552 – มิ.ย. 2553 | รองชนะเลิศ สิงค์โปร์คัพ 2552, ชนะเลิศ ควีนส์คัพ 2553 |
| การ์ลูส โรเบร์ตู จี การ์วัลยู |  | มิ.ย. – ต.ค. 2553 |  |
| ศุภสิน ลีลาฤทธิ์/สาธิต เบ็ญโสะ |  | ต.ค. 2553 – มี.ค. 2554 | ชนะเลิศ สิงค์โปร์คัพ 2553 |
| อาจหาญ ทรงงามทรัพย์ |  | มี.ค. – ธ.ค. 2554 |  |
| สุรชัย จตุรภัทรพงศ์ |  | ม.ค. – ก.ย. 2555 |  |
| ฟิล สตับบินส์ |  | ต.ค. 2555 – มี.ค. 2556 |  |
| อนุรักษ์ ศรีเกิด |  | เม.ย. – พ.ค. 2556 |  |
| อรรถพล บุษปาคม |  | พ.ค. 2556 – มิ.ย. 2557 | รองชนะเลิศ เอฟเอคัพ 2556 |
| อนุรักษ์ ศรีเกิด |  | ก.ค. – ธ.ค. 2557 | ชนะเลิศ เอฟเอคัพ 2557 |
| ริการ์โด โรดริเกซ |  | ม.ค. – พ.ย. 2558 |  |
| อนุรักษ์ ศรีเกิด |  | ธ.ค. 2558 – มิ.ย. 2559 |  |
| ออเรลิโอ วิดมาร์ |  | ส.ค. 2559 – ก.ค. 2560 |  |
| สุรชัย จตุรภัทรพงศ์ |  | ก.ค. – พ.ย. 2560 |  |
| โจเซฟ เฟร์เร |  | พ.ย. 2560 – มี.ค. 2561 |  |
| อนุรักษ์ ศรีเกิด |  | เม.ย. – ต.ค. 2561 | รองชนะเลิศ ลีกคัพ 2561 |
| ดุสิต เฉลิมแสน |  | ต.ค. 2561 – เม.ย. 2564 | ชนะเลิศ ไทยลีก 2 ฤดูกาล 2562, ชนะเลิศ ไทยลีก ฤดูกาล 2563–64 |
| ออเรลิโอ วิดมาร์ |  | พ.ค. – พ.ย. 2564 | ชนะเลิศ ไทยแลนด์แชมเปียนส์คัพ 2564 |
| ดุสิต เฉลิมแสน |  | พ.ย. 2564 – ม.ค. 2565 |  |
| สุรชัย จตุรภัทรพงษ์ (รักษาการ) |  | ม.ค. 2565 |  |
| มาโกโตะ เทงูราโมริ |  | ม.ค. – ต.ค. 2565 | รองชนะเลิศ ไทยลีก ฤดูกาล 2564–65, ชนะเลิศ ไทยแลนด์แชมเปียนส์คัพ 2565 |
| มิตซูโอะ คาโตะ (รักษาการ) |  | ต.ค. 2565 |  |
| แมตต์ สมิธ |  | พ.ย. 2565 – มี.ค. 2566 |  |
| ศุภชัย คมศิลป์ (รักษาการ) |  | มี.ค. |  |
| ธงชัย สุขโกกี |  | พ.ค. 2566 – ธ.ค. 2566 | รองชนะเลิศ รีโว่ คัพ 2565–66 |
| มาโกโตะ เทงูราโมริ |  | ม.ค. – ต.ค. 2567 | ชนะเลิศ รีโว่ คัพ 2566–67 |
| สุรชัย จตุรภัทรพงษ์ |   | ต.ค. 2567 - ม.ค. 2568 |  |
ผลงานของสโมสรแบ่งตามฤดูกาล > ฟุตบอลถ้วย

| ฤดูกาล | เอฟเอคัพ | ลีกคัพ | ถ้วย ก>  / ไทยแลนด์แชมเปียนส์คัพ | เอเอฟซีแชมเปียนส์ลีก | ฟุตบอลชิงแชมป์สโมสรอาเซียน |
| --- | --- | --- | --- | --- | --- |
บางกอกกล๊าส
| 2552 | รอบก่อนรองชนะเลิศ | ไม่ได้แข่งขัน | ไม่ได้แข่งขัน | ไม่ได้แข่งขัน | ไม่ได้แข่งขัน |
| 2553 | รอบ 3 | รอบ 8 ทีม |  |  |  |
| 2554 | รอบ 4 | รอบ 32 ทีม |  |  |  |
| 2555 | รอบรองชนะเลิศ | รอบรองชนะเลิศ |  |  |  |
| 2556 | รองชนะเลิศ | รอบ 64 ทีม |  |  |  |
| 2557 | ชนะเลิศ | รอบ 8 ทีม |  |  |  |
| 2558 | รอบ 16 ทีม | รอบ 16 ทีม | รองชนะเลิศ | รอบคัดเลือกรอบ 3 |  |
| 2559 | รอบ 32 ทีม | รอบ 32 ทีม | ไม่ได้แข่งขัน | ไม่ได้แข่งขัน |  |
| 2560 | รอบ 16 ทีม | รอบ 32 ทีม |  |  |  |
| 2561 | รอบ 32 ทีม | รองชนะเลิศ |  |  |  |
บีจี ปทุม ยูไนเต็ด
| 2562 | รอบ 32 ทีม | รอบก่อนรองชนะเลิศ | ไม่ได้แข่งขัน | ไม่ได้แข่งขัน | ไม่ได้แข่งขัน |
| 2563–64 | รอบ 32 ทีม | ยกเลิกการแข่งขัน |  |  |  |
| 2564–65 | รอบ 8 ทีม | รอบ 8 ทีม | ชนะเลิศ | รอบ 16 ทีม |  |
| 2565–66 | รอบก่อนรองชนะเลิศ | รองชนะเลิศ | ชนะเลิศ | รอบ 8 ทีม |  |
| 2566–67 | รอบ 32 ทีมสุดท้าย | ชนะเลิศ | ไม่ได้แข่งขัน | รอบแบ่งกลุ่ม |  |
| 2567–68 |  | รอบ 16 ทีมสุดท้าย | ไม่ได้แข่งขัน | ไม่ได้แข่งขัน |  |
| --- | --- |
ชนะเลิศ: รองชนะเลิศ